Siri ini mengandungi olahan dramatik berdasarkan pengalaman saksi.
Sebahagian kejadian dan watak telah diubah dan digabungkan.
Siri ini mengandungi tiga bahagian dan setiap satu episod
perlu ditonton dan difahami berdasarkan konteks keseluruhan siri ini.
Anda sedang menonton BBC News at Six.
Selepas berhari-hari ditekan dan dikecam orang awam
kerana penggodaman telefon,
News of the World, syarikat akhbar terbesar negara
berkata bahawa edisi Ahad ini
ialah keluaran terakhir.
Polis yang menyiasat dakwaan penggodaman telefon
berkata mereka sedang menyiasat senarai
4,000 orang yang berpotensi sebagai mangsa.
Saya sangat terkejut dengan apa yang berlaku.
Mangsa bunuh dan mangsa keganasan, telefon mereka telah digodam.
Ia perbuatan biadab.
Tangkapan telah dibuat
terhadap penyunting, eksekutif dan wartawan,
semua pihak yang terlibat.
Kemudian, semua orang menyalahkan kami
walaupun berjaya selesaikan banyak kes
dan memenjarakan ramai pesalah.
Kami nampak bersalah di mata mereka.
Ia perbuatan tanpa etika
dan awak tiada etika.
Kepercayaan tentang kebebasan akhbar…
-Saya… -…hanya lakonan
demi melariskan akhbar yang memburukkan mangsa.
Awak berselindung di sebaliknya.
Ia memang mengarut.
TERIMA KASIH
Ini adalah suasana di Waping malam tadi
sewaktu staf mengucapkan selamat tinggal kepada akhbar dan pekerjaan mereka.
Saya masih ingat berita tentang News of the World ditutup
dan saya sangat gembira.
Saya gembira lihat mereka gulung tikar.
Sebenarnya, saya membayangkan
jabatan di News of the World,
kerusi-kerusi dan meja-meja dikosongkan,
dan saya fikir, "Bagus."
Saya fikir itulah pengakhiran Mazher Mahmood,
tapi tidak.
Perbicaraan Mazher Mahmood, wartawan dikenali sebagai Sheikh Palsu
telah dibuka di Mahkamah Old Bailey.
Ia sukar dipercayai, tapi boleh dipercayai.
Ia tak mungkin palsu.
Selama 30 tahun, dia bebas menyembunyikan identitinya.
Sifat tanpa nama dan kerahsiaannya
ialah kunci kepada seluruh tindakannya.
Wartawan yang menggelar dirinya "Raja Pengintip",
muncul di mahkamah setiap hari dengan memakai penutup muka.
Dia tak berhati perut, tak jujur
dan tak berperikemanusiaan.
Mazher Mahmood dalang sebalik setiap berita gempar.
Contohnya, kegiatan mengatur perlawanan kriket Pakistan
dan rancangan penculikan Victoria Beckham.
Maz mempergunakan orang
yang tiada kekangan kewangan.
Jika berjaya, dia boleh mendapat bahagiannya.
Saya tak nak akuinya,
tapi dia sangat mahir menjalankan kerja.
THE SUN AKAN DITERBITKAN ESOK.
FEBRUARI 2012
The Sun on Sunday akan diterbitkan untuk kali pertama hujung minggu depan.
Ini berikutan penutupan News of the World Julai lalu
kerana kegiatan menggodam telefon.
Rupert Murdoch tak bersetuju
dengan ketiadaan akhbar keluaran setiap Ahad
kerana dia yakin masih ada pasaran yang besar,
dan begitulah bagaimana terhasilnya The Sun on Sunday
PAUL CONNEW TIMBALAN EDITOR
dengan cadangan bahawa ia takkan tercemar oleh News of the World.
Bagaimana dengan edisi pertama The Sun keluaran Ahad?
Mazher dikenali sebagai wartawan yang bersemangat juang.
Dia tak pernah dituduh menggodam telefon
atau berkait terus dengan penggodaman telefon,
jadi dia diberikan satu jawatan dalam The Sun on Sunday.
Apabila News of the World ditutup, berlaku sebuah perubahan dramatik
dalam cara orang ramai memandang wartawan
AYLIA FOX WARTAWAN
dan kurang toleransi terhadap perbuatan khianat.
Jadi, wartawan perlu lebih berhati-hati.
Mazher Mahmood saja yang tak sedar.
Dalam The Sun,
dia cuba menonjolkan kembali wataknya sebagai Raja Pengintip.
Dia mahu membuktikan, "Ini saya. Saya dah kembali.
"Lihat dan menangis."
Apabila Mazher sertai The Sun on Sunday, saya fikir pasti akan ada
tekanan besar untuk dapatkan kisah besar dengan pantas
kerana dia sentiasa dalam misi membuktikan kemampuannya.
Prestasi kami diukur daripada kisah terbaharu.
Dalam hal ini, semua kisah dia gempar
dan dia perlu cari lebih gempar.
Aku belajar daripada kesilapan sendiri
Kerana aku masih muda
Ya, aku masih muda
Maaf aku masih belum matang
Kerana aku masih muda
Ya, aku masih muda
Tulisa ialah penyanyi popular.
Dia seorang personaliti TV
dan dia terkenal
kerana menjadi juri dalam X Factor.
Tulisa!
Oh, tidak! Tulisa!
Dia muncul di kaca TV setiap Sabtu malam,
waktu perdana.
Saya fikir dia hebat
dan anak saya pernah dan masih meminati N-Dubz, sama seperti saya.
Tapi, bidang hiburan agak sukar.
Tulisa mengesahkan khabar yang tular
di mana dia akan meninggalkan X Factor.
Selamat pagi.
Sayangnya bagi Tulisa, dia baru meninggalkan X Factor
yang membuat dia terdedah
sebagai sasaran intipan yang ideal.
MEI 2023
Saya didatangi dua produser filem.
SUARA TULISA
Mereka mahu melamar saya sebagai
watak utama dalam produksi Bollywood/Hollywood.
Kesimpulannya, saya ditawarkan sebanyak 3 hingga 3.5 juta.
Saya fikir, "Wah, impian jadi kenyataan."
Maz ialah
NEIL WALLIS EDITOR EKSEKUTIF
wartawan penyiasat akhbar yang hebat.
Kemahirannya adalah
melihat situasi,
berusaha mendekatinya
dan dengan cepat
mencipta jalan
untuk menjayakan misinya.
Era Sheikh Palsunya telah tamat
kerana orang dah tahu tentang dia
dan orang dah baca.
Jadi, dia perlu mengubah watak lamanya
dan menjadi
seorang produser Bollywood yang sangat berjaya.
Apabila melihat rakaman itu, saya dapat agak dengan jelas
bahawa ini intipan gaya lama.
Segalanya dirancang dengan teliti,
malah tempat duduk Tulisa
berada tepat dalam pandangan kamera tersembunyi yang dipasang.
Okey, jalan ceritanya, secara ringkas, kami perlukan seorang gadis Inggeris.
Lebih kurang… dari…
-Orang Inggeris kaya atau… -Bukan.
Demi mencapai kemahuannya,
dia perlu menyelami keinginan orang
yang sedang duduk di depannya.
Dia sangat meyakinkan.
Dia biarkan Tulisa mabuk,
menjanjikan tawaran lumayan dan
rakaman menunjukkan Tulisa sangat teruja tentangnya.
Kami mahukan…
-Saya boleh cakap Cockney. -Golongan…
dari latar belakang yang miskin.
-Ya. -Sempurna.
Bertukar!
Mazher Mahmood agak buntu kerana
Tulisa tak buat kerja haram. Dia tak pernah ambil dadah.
Tapi, Mazher tak putus asa
dan dia mencari jalan untuk dapatkan kisah dengan apa jua cara.
Tiada yang menghalang dia.
Jika sebuah kisah itu bagus, dia akan dapatkannya
dan takkan berhenti
hanya kerana ia sukar untuk didapatkan.
Keazamannya tinggi.
Dia berhenti seminggu dua, kemudian hubungi Tulisa
dan tanya jika Tulisa kenal sesiapa yang boleh bekalkan dadah.
Tulisa mahu kagumkan dia sebab Tulisa mahukan kerja itu.
Tulisa kata, dia hubungi seorang kenalan
dan suruh mereka berpura-pura boleh bekalkan dadah kepada Maz
supaya dia nampak berpengalaman.
Tapi, kenalan itu akhirnya benar-benar bekalkan kokain kepada Maz.
Habis cerita.
EKSKLUSIF DUNIA URUS NIAGA KOKAIN TULISA
Hidup saya musnah.
Ia dah berakhir.
Saya hanya mahukan hidup saya semula.
Mereka musnahkan saya.
Kejadian ini takkan berlaku melainkan mereka yang cipta situasi.
Mereka yang buat ia berlaku.
Kejadian ini takkan berlaku melainkan mereka yang melakukannya.
Mereka melakukannya.
DISEMBER 2013
Penyanyi dan bekas juri X Factor,
Tulisa Contostavlos,
muncul di mahkamah kerana tuduhan kes dadah.
Tulisa perlu berjalan melepasi sekumpulan besar jurugambar,
kru akhbar dan wartawan, menuju ke dewan mahkamah nombor satu.
Dia berdepan tuduhan
membekalkan dadah Kelas A kepada wartawan penyamar.
Tulisa!
Saya akan beri kenyataan ringkas bagi pihak Tulisa.
Tulisa telah dituduh atas kesalahan jenayah serius,
di mana hari ini, dia mengaku tidak bersalah.
Seperti berita yang tular,
seluruh kes ini telah dihasilkan
oleh Mazher Mahmood yang juga dikenali sebagai Sheikh Palsu.
Tulisa ialah mangsa terbaharu
yang dijadikan bahan berita akhbar yang tamak.
-Tulisa. -Tulisa, sayang awak.
Saya masih ingat membaca berita Tulisa
dan fikir, ia sama seperti kami buat.
STEVE GRAYSON JURUGAMBAR
Tiada bezanya. Ia sangat sama dengan apa yang Mahmood lakukan
kepada Emma Morgan.
Kisahnya sama.
TERBONGKAR!
Tajuknya ialah
"Model Page 3 ambil dadah."
MODEL PAGE 3 AMBIL DADAH!
Apabila saya nampak artikel tentang Tulisa,
saya tahu apa sebenarnya yang berlaku.
Saya baca bahagian atas artikel,
semestinya dia, Mazher Mahmood dengan taktik lamanya.
OLEH MAZHER MAHMOOD
Saya rasa nak menjerit, "Tak, dia buat kepada saya juga,
"beberapa tahun yang lalu."
Perinciannya sedikit berbeza,
tapi cara dia menjalankan intipan
sangat serupa.
Apa yang saya nampak pada intipan Mazher,
walaupun mangsanya boleh jadi sangat berbeza, dia tetap
SEKSI
gunakan modus operandi sama.
Dia tawarkan mereka impian,
dia beri apa mereka mahu.
Dia hulurkan umpan yang sangat besar
kerana dia tahu mereka akan mencapainya
dan itulah cara dia menarik mereka.
Saya termakan
umpan Sheikh Palsu
kerana dia tawarkan saya peluang sekali seumur hidup.
Kami terbang ke Lanzarote.
Ia penggambaran kalendar yang sangat besar.
Dia kata saya akan dibayar
jauh lebih besar daripada bayaran yang saya pernah dapat.
Tapi, dia tanya jika saya boleh dapatkan dia kokain.
Saya tertipu.
Saya sangat terdorong, sejujurnya saya fikir
jika saya menolak, saya akan terlepas kerja ini.
Dia tanya jika saya boleh dapatkan sedikit kokain untuk dia
daripada seorang lelaki bernama Billy.
Billy beli kokain dan kami mengupah dia.
Ini kerana Mazher Mahmood upah dia
menggunakan kos perbelanjaan.
"Apa kata kita letak di dalam kertas? Kelakar betul.
"Tak mengapa.
"Kita bawakan kokain untuk dia.
"Itu idea yang bagus."
Kami bawa kokain, beri kepada dia.
Billy dapat duit, semua orang dapat duit, Emma musnah.
KES KOKAIN MODEL TANPA PAKAIAN
Dia menghentikan kerjaya saya
di saat saya hampir capai kejayaan.
Saya masih terkesan.
KAYA WAKTU SIANG, PENGEDAR WAKTU MALAM
Saya cuma menangis tanpa henti
dan saya takut dengan tanggapan ibu dan ayah saya.
Saya… Saya masih ingat…
Maaf.
Saya masih ingat, saya telefon ayah saya
dan ayah saya tanya,
"Kamu perlukan bantuan?
"Adakah… Kamu ada masalah dadah?
"Kami akan uruskan dan hantar kamu ke pusat pemulihan."
Dia sangat risau tentang saya
dan saya kata, "Tidak."
Dia kata, "Jujurlah dengan ayah."
Saya fikir, ayah saya juga mempercayai cerita itu.
Selepas itu, segalanya…
Segalanya hancur berkecai.
EKSKLUSIF! OLEH MAZHER MAHMOOD
Akhirnya, saya telah dipecat
kerana sebuah kisah lain dan putus kawan dengan Maz,
tapi saya rasa bersalah kepada Emma.
Saya betul-betul rasa bersalah.
Tak mengapa rasa bersalah, tapi benda dah berlaku
dan saya rasa bersalah.
Jika ayah saya pun tertanya-tanya sama ada ia benar,
bagaimana suara saya nak didengari
berbanding suara News of the World?
Saya tak boleh menjerit sekuat enam juta orang
yang akan baca tentang saya.
Dia akan penjarakan saya jika boleh.
Nasib baik, ia berlaku di Sepanyol, jadi ia di luar bidang kuasa London.
Jika ia berlaku di London, mungkin saya juga akan dibicarakan.
Sebuah mahkamah di London memaklumkan Tulisa Contostavlos
bahawa dia akan dibicarakan pada Julai atas tuduhan membekal dadah.
Saya dapat tahu Tulisa Contostavlos ditahan
JEREMY DEIN PEGUAM TULISA
dan saya mengikuti kisah itu.
Saya sebenarnya peminat N-Dubz.
Anak-anak saya masih kecil waktu itu.
Kami selalu menonton X Factor pada Sabtu malam.
Kemudian, suatu hari
kerani saya terima panggilan daripada pengurus Tulisa.
Jadi, ia agak mengganggu saya.
Saya sangat berdebar untuk jumpa dia.
Awak telah diperangkap.
Perangkap bukanlah pembela terhadap tuduhan jenayah.
Tapi, seorang hakim
berhak menghentikan prosiding
jika beliau rasa
jenayah ini dicipta oleh Mahmood.
Jelas sekali, kita akan buat lakaran daripada fakta kes
dan seluruh urus niaga dengan umpan
berjumlah 3.5 juta itu
dan umpan sebahagian besar filem
yang ditawarkan kepada awak.
Tak kisah seberapa besar umpan itu,
MAZHER MAHMOOD PADA 2011
kita tak boleh perangkap orang untuk buat jenayah.
Namun, persepsi masyarakat,
disebabkan kami tawarkan umpan besar,
jenayah itu berlaku.
Saya mahu uruskan kes itu,
sama seperti peguam profesional yang lain.
Ia prospek yang mengujakan,
namun pada masa yang sama, sangat merisaukan
kerana dia nampaknya sukar dihentikan.
Kami mengkaji kes-kes lama Mahmood iaitu sebelum kes Tulisa
dan hasil yang saya dapati,
wartawan ini
melakukan pendekatan yang tak boleh dipercayai.
Defendan telah diumpan dengan tawaran
Mahmood dan pasukannya.
Mereka mencipta dan menghasilkan jenayah
yang mana nanti akan dikatakan sebagai kepentingan awam
dan perlu dihukum.
Kepentingan awam bagi saya ialah kesalahan moral
MAZHER MAHMOOD PADA 2011
yang jelas sekali jenayah, hipokrit dan masyarakat terpedaya.
Kesemua 500 siasatan yang telah saya lakukan,
pada pandangan saya, memenuhi kriteria kepentingan awam.
Apabila Maz berjaya mendapat
berita-berita gempar yang sensasi,
akhbar akan laris dijual sekelip mata.
Prestasi Maz stabil.
Dia sangat disayangi.
Tapi, dia perlukan seseorang yang boleh memantau dia,
menghalang dia daripada hilang kawalan. Disebabkan dia terlalu fokus,
matanya hanya nampak matlamatnya saja.
Apa yang penting bagi dia
adalah mendapatkan berita sensasi seterusnya.
JUN 2014
PRAPERBICARAAN
-Tulisa. -Tulisa.
Dalam kes Tulisa, kami ada praperbicaraan
untuk memberi hujah bahawa kes ini tak patut diteruskan.
Kami mengatakan bahawa tindakan Mahmood adalah tidak wajar,
bukti yang dikumpul berlatarbelakangkan penipuan,
helah dan kepalsuan.
Penjelasan mereka tentang intipan itu
ialah mereka mendapat maklumat
bahawa Tulisa Contostavlos mengedar dadah.
Kami minta untuk lihat maklumat tersebut
dan perincian tentang penyampai maklumat,
tapi tak dapat apa-apa.
Banyak kes Tulisa dilindungi dakwaan keistimewaan kewartawanan.
Ia seperti pipit melawan helang.
Ada masanya, keadaan sangat meletihkan.
Pernah suatu malam, saya tidur di atas kerusi di dalam bilik.
Bekerja sampai 4.00 atau 5.00 pagi dan tidur selama satu jam.
Saya keluar, beli kemeja baharu dan pergi ke mahkamah.
Jelas sekali,
kami menghadapi lawan yang sukar sewaktu perbicaraan rasmi.
Dia berusaha lebih gigih
dan saya melihatnya sendiri.
Dia berusaha lebih gigih
sewaktu persediaan untuk kes mahkamah
berbanding sewaktu hasilkan kisah itu.
Ini kerana sabitan kesalahan itu secara efektifnya
akan mengesahkan kejayaannya sebagai wartawan.
Mahmood dan pasukannya
sangat tidak memberikan kerjasama.
Kami sangat terdesak untuk dapatkan kenyataan daripada seorang saksi penting
iaitu Alan Smith, pemandu Mahmood
dan mereka menghalang kami.
Sebaik selepas pertemuan utama
antara Tulisa dan Mahmood,
Tulisa ditawarkan untuk pulang menaiki kereta
yang dipandu oleh Alan Smith.
Tulisa berbual tentang ahli keluarga yang terjejas kerana dadah
dan menjelaskan sebab itulah dia sangat membenci dadah.
Alan Smith jelas sekali mendengar perbualan mereka.
Kami buat rungutan berkenaan halangan mereka.
Akhirnya mereka mengalah dan benarkan keterangan diambil.
Yang mana…
Smith menyatakan, Tulisa ada beritahu dia benci dadah semasa dalam perjalanan
sewaktu pulang dari Hotel Metropolitan.
Itu detik yang amat penting.
Kini, kami dah dapat kenyataan
yang boleh menyokong kes Tulisa.
Jadi saya fikir, ia maklumat yang berharga.
Tapi, dalam tempoh 24 jam,
Alan Smith menukar kenyataannya.
Hakim diberitahu bahawa Alan Smith membuat kesilapan.
Jelas sekali, kami membuat rungutan tentang perkara itu,
tapi hakim tetap dengan pendirian,
"Itulah kenyataan saksi.
"Ia terpulang kepada juri untuk menilai."
Ia dilupakan begitu saja.
Waktu itu saya berfikir,
"Bagaimana nak ubah situasi?
"Saya tak tahu cara mengubah situasi ini."
JULAI 2014
Saya risau.
Perasaan saya sewaktu tiba di mahkamah,
sangat resah,
PERBICARAAN HARI PERTAMA
tertekan, stres, trauma.
Tak boleh disangkal.
Ia kes yang sangat susah untuk dimenangi.
Hujah utama pendakwa raya sangat mudah.
Dia didedahkan sebagai pengedar dadah.
Dia telah bercakap dengan jelas
tentang kesanggupannya membekalkan dadah
dan telah mengaturkan urus niaga dadah yang mana benar-benar berlaku.
Serta Mazher Mahmood ialah wartawan penyiasat berpengalaman
yang mendedahkan kisah ini.
Ia juga kepentingan awam yang perlu dibicarakan.
Tulisa berdepan hukuman penjara
antara 18 bulan hingga tiga tahun.
Sewaktu perbicaraan, keadaan nampak tak bagus.
Kami masuk ke sebuah bilik di mahkamah
dan itu kali pertama saya lihat dia menangis.
PEGUAM BELA BILIK TEMU BUAL
Dia menangis, dia sangat tertekan
dan berkata, "Hakim tak menyebelahi kita,
"kita akan kalah, saya akan dipenjarakan.
"Kita takkan berjaya, membazir masa saja."
Waktu itu nasibnya benar-benar di hujung tanduk.
Saya berfikir, "Saya setuju.
"Sebenarnya, kita akan kalah."
Saya tak cakap, tapi sukar untuk saya berpura-pura okey.
Apabila saya dengar tentang Tulisa,
saya faham kesakitan
yang dia bakal lalui.
JODIE KIDD MODEL DAN PENYAMPAI
Kekecewaan, rasa dikhianati, semua itu
muncul semula dalam minda saya
sebagai seorang lagi
mangsa lelaki ini.
MODEL, JODIE AMBIL KOKAIN
Sewaktu saya nampak artikel itu buat kali pertama,
saya rasa
EKSKLUSIF! MUKA 8 & 9
sangat panik
kerana saya begitu dungu sehingga terjerat dalam perangkap.
Memang ada suatu masa saya buat sebuah panggilan,
tapi saya tahu apa mereka buat
dan cara mereka umpan saya ke arah perbualan itu.
Saya tahu cara mereka memanipulasi keadaan.
Saya tahu sedalam mana mereka sanggup pergi.
Sekitar 2007, saya model yang berjaya.
Waktu itu, saya berusia 26 atau 27 tahun.
Abang saya, Jack ialah atlet polo profesional.
Dia kata, "Saya dihubungi oleh
"seorang Sheikh yang sangat kaya yang tinggal di Dubai."
Mereka adakan pertemuan dengan Jack selama berbulan-bulan.
Kemudian, Jack kata, "Dia nak anjurkan sebuah majlis
"dan dia mahu adakan polo dan pertunjukan fesyen.
"Dia mahu jemput awak sebagai penasihat pentas fesyen,
"mungkin buat pertunjukan fesyen.
"Ajak kawan-kawan dan para pereka."
Dia kata, "Tolonglah setuju." Saya jawab, "Baiklah."
Jadi, saya pergi ke London
dan turun di Park Lane, di luar sebuah bangunan apartmen.
Kami telah disambut oleh orang kanan Sheikh itu.
Dia orang yang akan menguruskan segalanya.
Kemudian, Sheikh itu masuk.
Dia nampak sangat bergaya.
Mereka kata, "Kami akan hidangkan makanan."
Sepanjang waktu makan,
dia beritahu yang
mereka akan laburkan berjuta-juta untuk majlis itu
dan ajak berbincang tentang tarikh.
Ia perbualan yang positif dan menyeronokkan.
"Oh, Tuhan. Ia pasti hebat."
Tambah segelas lagi wain dan kami mula berbual,
lalu perbualan itu menjadi semakin santai.
Orang kanannya
mula berkata, "Sheikh suka berparti.
"Kamu semua tahu apa-apa tentang dadah?"
Bagi saya, ia soalan yang pelik, tapi kita takkan persoal macam-macam
khususnya jika kita dari negara berbeza.
Mereka ada cara dan adab yang berbeza.
Jadi, persoalan yang muncul dalam minda seperti, "Peliknya…"
Ia berlalu tanpa ada jawapan.
Kemudian, mereka minta untuk dapatkan mereka dadah.
Saya fikir, "Oh, Tuhan.
"Lelaki ini sememangnya bakal mengubah hidup Jack,
"bina perniagaan yang bagus,
"kami semua akan buat duit."
Kami merasakan tekanan yang hebat.
Kami memerah otak untuk memikirkan
orang-orang yang mempunyai kenalan berkaitan.
Jadi, saya buat satu panggilan telefon.
Itu saja yang saya buat.
Tapi, ia kesilapan terbesar dalam hidup saya.
Perkara yang paling menyedihkan adalah ia memusnahkan keluarga kami.
Saya masih belum berbaik dengan abang saya selepas kejadian itu
kerana bagi saya, ia amat menyakitkan.
Saya marah.
Kepercayaan saya lenyap.
Saya tak percaya sesiapa.
Ia memberikan kesan besar yang negatif.
M&S GUGURKAN JODIE KERANA KES DADAH
Saya lalui perbualan telefon paling teruk
bersama ketua-ketua syarikat tempat saya bekerja.
JODIE KIDD MUNGKIN DIGUGURKAN OLEH BBC KERANA KES DADAH
"Kami perlu tamatkan kontrak."
Ia detik yang sangat menyakitkan,
melihat seluruh kerjaya saya lenyap begitu saja.
Maaf.
Dahsyat.
Saya telah bekerja keras untuk
membina kepercayaan dan kerjaya saya.
Semuanya berakhir kerana satu detik dungu,
di mana saya telah didorong
dan dimanipulasi untuk buat.
Saya ambil masa bertahun-tahun
untuk memulihkan kerjaya saya.
Secara emosi, seperti anda lihat, ia masih belum pulih.
Menangis, sakit dan marah selama bertahun-tahun
kerana lelaki ini.
Jika kita mahu jadi selebriti,
masyarakat berhak mengharap moral, standard dan etika
yang baik daripada kita.
Bukan kami. Mereka yang musnahkan.
Mereka kata, "Awak musnahkan hidup saya."
Saya jawab, "Bukan saya, tapi awak musnahkan diri sendiri.
"Awak yang buat pilihan."
Dia pandang rendah terhadap selebriti.
Bagi dia, tak ramai yang layak menempa kejayaan sekarang
di mata masyarakat.
Lebih berjaya, lebih besar kemusnahan.
Itulah kepercayaan yang dia pegang sewaktu mendapatkan kisah.
Mari dapatkan sasaran terbesar yang kita mampu.
Anda dapat lihat
kerabat diraja,
selebriti terkenal,
ahli politik.
Semua boleh jadi sasarannya.
Dia puas hati begitu.
Saya wartawan, itu kerja saya.
Kami terbitkan berita, jual akhbar.
MAZHER MAHMOOD PADA 2011
Saya bukan polis atau pekerja sosial. Saya wartawan.
JULAI 2014
Jadi…
Saya di sini lagi.
Sebenarnya, saya dah tak tahu nak cakap apa lagi.
Saya buat rakaman ini sebab…
saya letih dengan manusia yang tak tahu situasi sebenar yang berlaku.
Saya cuma mahu segalanya berakhir.
Saya tak mahu jadi diri saya lagi,
saya dah tak nak terkenal.
HARI KE-4 PERBICARAAN
PEMERIKSAAN BALAS MAZHER MAHMOOD
Fokus kepada kehadiran Mahmood ke mahkamah.
Biasanya, saksi akan masuk melalui pintu orang awam,
tapi Mahmood masuk melalui pintu hakim.
Dia duduk di sebalik sebuah skrin
atas sebab dia berada dalam risiko
kerana kerja kepentingan awam yang sedang dilakukan.
Maksudnya, dia ada status yang tak pernah dimiliki oleh saksi lain.
Ia menguatkan keyakinan bahawa dia seorang yang istimewa.
Saya sedar saya bakal berperang
dengan seorang yang berpengalaman,
tiada ketakutan,
tiada halangan,
ada kebolehan untuk berkata apa-apa
tentang Tulisa atau saya pada bila-bila masa.
Dia bersikap
berlagak, agresif dan memperlekehkan saya.
Contohnya, "Telinga awak capang, sepatutnya dengar jelas."
Kata-kata pedas digunakan untuk merujuk kepada Tulisa,
sebagai contoh, "Dengar sini.
"Kenapa tanya saya? Ada saya cakap itu dan ini?
"Pentingkah? Dia pengedar kokain. Itu yang awak patut risaukan."
Itu cara dia memberikan bukti.
Tapi, apa yang Mazher Mahmood tak tahu,
kami mempunyai sebuah senjata rahsia
dan menunggu untuk kenakan dia.
Saya terkejut.
Pada hari sebelum pemeriksaan balas itu,
pemandu Mahmood, Alan Smith menghubungi kami
dan berkata, "Saya nak berbincang."
Dia kata, Mahmood menyuruh dia menukar kenyataan
dan ada beberapa emel.
Kami mendapat tuah yang tak disangka.
Saya putuskan untuk simpan topik berkaitan kenyataan Alan Smith
hingga akhir.
Kemudian, saya tanya Mahmood
jika dia ada suruh Alan Smith tukar kenyataan
dan Mahmood jawab lebih kurang begini,
"Mungkin ada. Apa kaitannya dengan awak?"
Ia sangat tidak patut
dan jawapan yang biadab daripada seorang saksi.
Saya pernah tanya Mahmood soalan yang sama
sewaktu pendengaran hujah dan Mahmood kata "tiada".
Hakim
dengan segera masuk campur
dan berkata kepada Mahmood, "Awak menipu sewaktu pendengaran hujah.
"Awak kata awak tidak bercakap dengan dia,
"tapi sekarang awak cakap ada. Beritahu hal sebenar!"
Mulai saat itu, habislah Mahmood.
Dalam beberapa saat itu, dia kalah.
Kemudian, hakim memandang pendakwa raya dan berkata,
"Saya nak tutup kes ini."
Mahmood musnah.
Individu biadab, agresif,
acuh tak acuh, berani bertikam lidah
dan hebat ini
akhirnya menggigil ketakutan.
Kami boleh baca fikirannya,
"Habislah saya."
Tulisa pula sangat lega.
Pada awalnya, dia fikir kami dah kalah dan
dia tak sangka.
Tulisa!
"Kes ini ialah perangkap
"yang dahsyat dan jijik oleh Mazher Mahmood.
"Kami berjaya mendedahkan pesalah sebenar
"dan paling penting, penipu sebenar.
"Sebagai seseorang yang kehidupannya telah musnah beberapa tahun lalu,
"saya yakin bahawa perangkap sebegini
"tak patut berlaku kepada sesiapa."
Saya di rumah menonton berita,
melihat Tulisa keluar dari mahkamah.
Saya masih ingat betapa leganya dia selepas kebenaran terbongkar.
Tulisa keluar dari mahkamah dengan nama yang sudah bersih.
Keutamaannya sekarang adalah membina semula kerjayanya.
Saya sangat bangga dengan usahanya
dan dia telah bersuara bagi pihak kami semua.
Saya tumpang gembira,
tapi hati kecil saya berkata,
"Kalaulah saya mampu begitu."
Oh, Tuhan.
Hari yang indah.
Saya sangat lega.
Oh, Tuhan.
Tak sangka ia dah berakhir.
Kejayaan itu menyentuh emosi kerana
macam biasa sewaktu prosiding jenayah,
kami duduk bersama orang yang tak dikenali dan…
Tiba-tiba, kami berkongsi pengalaman ini.
Sebelum ini, ia tak relevan dengan hidup kami,
tapi sekarang,
ia asas kehidupan kami.
Ia detik penuh emosi. Saya tumpang gembira.
Saya juga berasa sangat lega
kerana ia berjalan lancar.
The Sun on Sunday berkata, mereka kecewa dengan kesudahan ini,
namun percaya penyiasatan asal
telah dijalankan berdasarkan undang-undang
dan peraturan industri.
Hakim menyatakan, terdapat bukti kukuh
bahawa wartawan penyamar dari The Sun on Sunday
telah menipu dan memanipulasi bukti.
Akhbar itu menggantung tugas lelaki
dikenali sebagai Sheikh Palsu.
Tak lama selepas itu, dia terima tuduhan
yang melegakan saya.
Dah tiba masanya untuk dia
menerima akibat atas perbuatannya.
OKTOBER 2016
Perbicaraan Mazher Mahmood, wartawan dikenali sebagai Sheikh Palsu
telah dibuka di Mahkamah Old Bailey.
Dia dan bekas pemandunya, Alan Smith
dituduh memutarbalikkan kebenaran
berkaitan perbicaraan penyanyi, Tulisa Contostavlos.
MAHKAMAH JENAYAH
Saya sangat sedih
kerana Maz akhirnya
NEIL WALLIS EDITOR EKSEKUTIF
berada dalam situasi itu dan akhirnya dibicarakan.
Ada sebarang reaksi daripada Mazher Mahmood, Danny?
Ada kenyataan daripada dia, disampaikan melalui peguamnya.
Dia mengatakan dia sangat kecewa
dengan keputusan Khidmat Pendakwaan Crown.
Dia menafikan tuduhan itu dan akan membuat rayuan di mahkamah.
Saya pergi ke Old Bailey untuk saksikan perbicaraan.
Saya masih ingat dia tiba di mahkamah.
Ada dua orang pengawal berbadan besar mengiringinya.
Memakai anorak biru gelap
dan menutup kepala.
Nikmati hari awak.
Orang menjerit ke arahnya dan dia diiring masuk.
Saya fikir, "Ya, bagus,"
sebab jelas sekali dia tak suka.
"Akhirnya awak tahu apa rasanya."
Tulisa lalui pengalaman sama ketika diheret ke mahkamah.
Sewaktu lihat Mazher masuk ke dalam mahkamah, saya melihat
seorang lelaki yang imejnya
sedang hancur di depan mata.
Dunianya berubah 360 darjah.
Sewaktu saya nampak Mazher di mahkamah Old Bailey,
dia nampak agak tertekan.
Bahunya membongkok, kepalanya tunduk ke bawah.
Tapi, saya tetap rasa itu hanyalah seorang manusia
tanpa emosi berdiri di sana.
Mahmood tak mengaku bersalah.
Dia cuba mengelak tanggungjawab.
Jadi, tiada penyesalan.
Tapi, apa yang saya nampak dengan sangat jelas ialah
dia tak bersuara langsung.
Sebelum ini dia bebas,
memerangkap orang lain,
tapi apabila tiba masa untuk menjelaskan jenayahnya sendiri,
dia diam seribu bahasa. Maksud saya…
Ia tak masuk akal, bukan?
Dahsyat.
Berita gempar, kami ada keputusan
perbicaraan Sheikh Palsu,
Mazher Mahmood yang dituduh mengganggu bahan bukti
SIARAN LANGSUNG
dalam perbicaraan Tulisa Contostavlos yang telah digugurkan.
Mari bersama Richard Lister di Old Bailey.
Apa keputusannya, Richard?
Joanna, keputusannya ialah,
Mazher Mahmood yang digelar Sheikh Palsu
dan bekas pemandunya, Alan Smith didapati bersalah
merancang memutarbelitkan kebenaran.
Ya. Kita berjaya tangkap lelaki tak guna itu.
-Apa komen awak? -Kenapa palsukan bukti?
Awak akan minta maaf kepada Tulisa?
-Awak rasa bersalah? -Apa komen awak?
Apabila keputusan dikeluarkan,
saya rasa sangat lega.
Awak menipu untuk dapatkan tajuk muka depan?
Apa komen awak? Apa reaksi awak?
Hingga saat itu, saya tak berapa sedar
betapa bermaknanya ia buat saya.
Dia disabitkan "bersalah",
membuat saya rasa terbela.
SHEIKH PALSU DIPENJARAKAN
Mazher Mahmood yang dikenali sebagai Sheikh Palsu
akan dihukum penjara 15 bulan mulai malam ini.
Cara masyarakat berpaling daripadanya, mungkin perkara yang paling sukar.
ZEE BEKAS PASANGAN MAHMOOD
Mahmood kini telah dipecat oleh majikannya, News UK
yang dimiliki Rupert Murdoch.
Semua orang yang menyokong sehingga dia menjadi dirinya sekarang
membiarkan dia musnah.
Bagi dia, kehilangan status,
reputasi,
pasti sangat sukar.
Dalam sekelip mata,
ia hilang.
Dia pasti tak mahu
orang mengingati dia kerana
dia dipenjarakan.
Ia perkara paling buruk untuk dia
PAUL SAMRAI PEMBERI MAKLUMAT
kerana ia memadamkan
Wartawan Terbaik, Kisah Terbaik.
Ia memadam segala anugerah.
Sayang sekali
kerana ada perkara bagus yang dia lakukan.
Seorang wartawan yang sangat hebat dilupakan kerana
apa yang berlaku pada akhir kerjayanya.
Saya tertanya-tanya, jika dia dipantau
dengan lebih ketat sepanjang kerjayanya,
adakah ini akan berlaku?
Mungkin Maz gagal pada suatu tahap?
Mazher Mahmood, bagi saya,
selama 30 tahun kerjayanya,
memakai topeng lelaki baik,
walhal dia ialah…
pemusnah kehidupan dan kerjaya yang jahat.
Dia tak peduli.
Dia akan buat apa saja yang perlu
untuk dapatkan kisah dan itu bukan kewartawanan.
Dia sentiasa keluar untuk dapatkan kisah,
dengan hasrat meletakkannya di muka depan.
Matlamat menghalalkan cara.
Itulah pegangannya.
Walaupun dia perlu memusnahkan
atau cuba memusnahkan hidup orang lain seperti Tulisa.
Dia tiada rasa bersalah, kesedaran
dan moral.
TUJUH BULAN KEMUDIAN
Selepas dibebaskan dari penjara,
dia lenyap.
Ramai yang berminat untuk tahu
di mana dia berada dan apa yang dia buat
dan nak mendedahkan dia.
Tapi, tiada sesiapa tahu keberadaannya.
Dia bijak.
Dia akan berjaya teruskan hidup.
Ada khabar angin mengatakan dia jadi pekerja bebas dengan nama lain.
Bekerja dengan akhbar lain.
Tapi, tiada sesiapa tahu.
Sekali lagi, hilang dari radar.
Mungkin juga
dia berasa paling selesa di situ.
Adakah awak sangat menyukai watak Sheikh Palsu?
-Jelaskan. -Sangat suka.
Saya seronok melakukannya.
Segala perangkap yang dilakukan
ialah intipan yang berkualiti.
Tak tertangkap.
Awak kata "Tak tertangkap."
Pernahkah awak rasa
sedikit tak selesa dengan cara awak bekerja
kerana awak beroperasi dengan cara ini?
Tak. Saya bangga dengan kerja saya.
Sebab itu saya buat.
-Mazher Mahmood, terima kasih. -Sama-sama.
MAZHER MAHMOOD DIMINTA MEMBERIKAN KOMEN, NAMUN DIA TAK MEMBERIKAN RESPONS.
NEWS UK DIMINTA MEMBERIKAN KOMEN, NAMUN TAK MEMBERIKAN RESPONS.
Terjemahan sari kata oleh Shahira Alena Md Zin
Kreativní dohled Nur Atiqah